

**KAZLŲ RŪDOS SAVIVALDYBĖS ADMINISTRACIJOS
INFRASTRUKTŪROS IR ŽEMĖS ŪKIO SKYRIUS**

**ŪKIO IR TERITORIJŲ PLANAVIMO POSKYRIS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS GYVENAMŲJŲ PATALPŲ NUOMOS MOKESČIO LĖŠŲ NAUDOJIMO TVARKOS APRAŠO PATVIRTINIMO**

2023-09-13

Kazlų Rūda

**Sprendimo projekto teisinis pagrindas:** Lietuvos Respublikos vietos savivaldos įstatymo 15 straipsnio 2 dalies 23 punktas.

**Sprendimo projekto rengimo priežastis:** Kazlų Rūdos savivaldybės taryba 2011-02-15 sprendimu Nr. TS 41-1163 patvirtino Gyvenamųjų patalpų nuomos mokesčio dalies – kaupiamųjų lėšų – naudojimo tvarkos aprašą, kuris reglamentuoja, kam gali būti naudojamos už savivaldybės būstų nuomą surinktos lėšos:

1. blogos techninės būklės savivaldybei nuosavybės teise priklausančių gyvenamųjų patalpų remontui atlikti;

2. gyvenamojo namo, kuriame yra savivaldybei nuosavybės teise priklausančios nuomojamos patalpos, bendrosioms konstrukcijoms, bendrojo naudojimo patalpoms ir bendrajai inžinerinei įrangai remontuoti;

3. kitiems svarbiems gyvenamųjų patalpų pagerinimo darbams atlikti pagal gyvenamųjų patalpų nuomininkų prašymus.

Tačiau iš praktikos matyti, kad patiriama daugiau su savivaldybės būstais susijusių išlaidų, pvz. būstų draudimo išlaidoms, daugiabučio administratoriaus paslaugoms apmokėti, laikinai laisvų būstų šilumos energijos tiekimo paslaugoms apmokėti, kadastro ir registro paslaugoms apmokėti ir kt.

Taip pat pagal dabar galiojančia tvarką nėra galimybės būsto remonto išlaidas iš dalies apmokėti nuomininko lėšomis ir savivaldybės biudžeto lėšomis.

Atsižvelgiant į tai, kas išdėstyta, parengtas naujas Kazlų Rūdos savivaldybės gyvenamųjų patalpų nuomos mokesčio naudojimo tvarkos aprašas, taip sudarant galimybes už būstų nuomą gautas lėšas panaudoti ir kitiems tikslams, susijusiems su būstų eksploatavimu, taip pat sudarant galimybę nuomininkams remonto darbus iš dalies atlikti savo asmeninėmis lėšomis.

**Sprendimo tikslas:** Patvirtinti atnaujintą Kazlų Rūdos savivaldybės gyvenamųjų patalpų nuomos mokesčio naudojimo tvarkos aprašą.

Sprendimo projektas neprieštarauja galiojantiems teisės aktams. Priėmus šį sprendimą, galiojančių teisės aktų pakeisti nereikės.

Projektas nevertintinas antikorupciniu požiūriu.

|  |  |  |
| --- | --- | --- |
| Poskyrio vyriausioji specialistė |  | Greta Juškėnaitė |
|  |  |  |